wickkiey/tamil-wikipedia-chunked huggingface dataset:
# வெற்றி ஆர்ப்பரிப்போடு எருசலேமில் நுழைதல்

, 1320]]  
நான்கு நற்செய்திகளும், இயேசு கிறிஸ்து **வெற்றி ஆர்ப்பரிப்போடு எருசலேமில் நுழைதல்** என்னும் நிகழ்வு இறுதி இராவுணவுக்கு முன்னர் நிகழ்ந்ததாக குறிக்கின்றன. இந்த நிகழ்வே இயேசுவின் பாடுகளின் துவக்கமாக கருதப்படுகின்றது.  
விவிலியத்தின்படி இயேசு இலாசரை உயிர்பெறச்செய்ததைக்கண்ட யூதர் பலர் இயேசு செய்ததைக் கண்டு யூதர்கள் பெருந்திரளாய் இயேசுவிடம் வந்தார்கள் எனக்குறிக்கின்றது. இதற்கு மறுநாள் திருவிழாவுக்குப் பெருந்திரளாய் வந்திருந்த மக்கள் இயேசு எருசலேமுக்கு வருகிறார் என்று கேள்வியுற்று, அவரை வெற்றி ஆர்ப்பரிப்போடு எருசலேமுக்கு அழைத்துவந்தனர் எனக்குறிக்கின்றது. ஒலிவ மலையில் இருந்து இயேசு எருசலேமுக்கு வருகின்றார் என அறிந்த சிலர் தங்கள் மேலுடைகளையும், வேறு சிலர் வயல் வெளிகளில் வெட்டிய இலைதழைகளையும் வழியில் பரப்பினர். முன்னேயும் பின்னேயும் சென்றவர்கள், 'ஓசன்னா! ஆண்டவர் பெயரால் வருகிறவர் போற்றப்பெறுக! என வாழ்த்தினர்.  
கிறித்தவர்கள் இந்த நிகழ்வை *குருத்து ஞாயிறு* என்னும் பெயரில் உயிர்ப்பு ஞாயிறுக்கு ஒருவாரம் முன்னர் நினைவுகூற்கின்றனர்.
# பிரான்சஸ் மரியன்

**பிரான்சஸ் மரியோன்** (ஆங்கிலம்: *Frances Marion*, பி: நவம்பர் 18, 1888 - இ: மே 12,1973) புகழ்பெற்ற அமெரிக்கப் பெண் திரைக்கதை எழுத்தாளர், பத்திரிகையாளர் மற்றும் எழுத்தாளர் ஆவார். அவர் இரண்டு அகாடமி விருதுகளைப் பெற்ற முதல் நபர் ஆவார். 20 ஆம் நூற்றாண்டின் மிகச்சிறந்த பெண் திரைக்கதை ஆசிரியராக இவரும், ஜூன் மதிஸ் மற்றும் அனிதா லூஸ் ஆகியோரும் குறிப்பிடப்படுகின்றனர்.  
கலிபோர்னியாவின் சான் பிரான்சிஸ்கோ நகரில் பிறந்த இவர் முதலாம் உலகப் போரின் போது அமெரிக்காவிற்கான பத்திரிக்கையாளராக பல நாடுகளிலும் பணியாற்றினார். அதன் பின்னர் திரைக்கதை ஆசிரியரான இவர் *தி பிக் ஹவுஸ்* மற்றும் *தி சாம்ப்* ஆகிய திரைப்படங்களுக்காக அகாடமி விருதுகளை பெற்றிருக்கிறார். இவர் தனது வாழ்நாளில் எழுதிய 300 கதைகளில் 140 க்கும் மேற்பட்டவை திரைப்படமாக எடுக்கப்பட்டுள்ளன.
# விட்டஸ் பெரிங்

**விட்டஸ் ஜோனசன் பெரிங்** (Vitus Jonassen Bering) ரஷிய கடற்படை அதிகாரி மற்றும் புதுநில ஏகுநர் ஆவார். மேலும் இவர் **இவான் இவனோவிச் பெரிங்** என்றும் அறியப்படுகிறார். இவரது பிறந்ததினம் தெளிவாகத் தெரியவில்லை எனினும் 1681 ஆம் ஆண்டு ஆகஸ்ட் 5 ஆம் நாள் டென்மார்க் நாட்டின் ஹார்சென்ஸ் நகரில் அவருக்கு ஞானஸ்நானம் அளிக்கப்பட்டது. வடஅமெரிக்க கண்டத்தின் மேற்கு கடற்கரையில் மற்றும் `ஆசிய கண்டத்தின் வட கிழக்கு கடலோர பகுதியில் அவர் மேற்கொண்ட இரண்டு பயணங்களுக்காக அறியப்படுகிறார். முக்கியமாக அவர் அமெரிக்காவுக்கவுக்கும் ரஷ்யாவிற்கும் இடையே தெளிவான நீர்பரப்பு இருப்பதை நிரூபித்தார். 1741 ஆம் ஆண்டில் டிசம்பர் 8 ஆம் தேதி ரஷ்யாவின் பெரிங் தீவில் (அவர் நினைவாக பெயரிடப்பட்டது) தனது குழுவினர் 28 பேருடன் ஸ்கர்வி நோய் தாக்கி இறந்தார். பெரிங் நீரிணை, பெரிங் கடல், பெரிங் தீவு, பெரிங் பனிப்பாறை மற்றும் பெரிங் நில பாலம் ஆகிய அனைத்துக்கும் அவரது நினைவாக அவர் இறப்பிற்குப் பிறகு பெயரிடப்பட்டது.
# ஸ்காட்லாந்தின் முதலாம் மேரி

**ஸ்காட்லாண்டின் முதலாம் மேரி** (டிசம்பர் 7/8 , 1542 – பிப்ரவரி 8, 1587 ) *மேரி ஸ்டுவர்ட்* அல்லது *ஸ்காட்லாந்து மேரி* என அழைக்கப்பட்ட இவர், 1542 ஆம் ஆண்டு டிசம்பர் 14 முதல் 1567 ஆம் ஆண்டு ஜூலை 24 வரை ஸ்காட்லாந்து ராணியாகவும் மற்றும் 1559 ஆம் ஆண்டு ஜூலை 10 முதல் 1560, டிசம்பர் 5 வரை பிரான்ஸ் ராணி மனைவியாகவும் இருந்தார்.  
இவரது தந்தை ஸ்காட்லாந்து அரசன் ஐந்தாம் ஜேம்ஸ் இறந்தபின் பிறந்து 6 நாட்களே ஆன குழந்தையான இவர் அரியணை ஏறினார். அக்காலத்தில் இவர் பெரும்பாலும் தன இளமை காலத்தை பிரான்ஸ் நாட்டில் கழித்தார். அச்சமயங்களில் ஸ்காட்லாந்து ஆளுனர்களால் ஆட்சி செய்யப்பட்டது. அதன் பின்னர் 1558 ல் அவர் பிரான்ஸ் அரசன் பிரான்சிசை திருமணம் செய்தார். அவர் 1559 ல் மன்னர் இரண்டாம் பிரான்சிஸ் என்ற பெயருடன் பிரஞ்சு அரியணை ஏறினார். அதன் பின்னர் 1560 டிசம்பர் 5 ல் மன்னர் இறக்கும் வரை பிரான்ஸ் அரசியாக இருந்தார். அதன் பின்னர் 1561 ஆகஸ்ட் 19 அன்று ஸ்காட்லாந்து திரும்பி அவரின் உறவினரான ஹென்றி ஸ்டுவர்டை திருமணம் செய்து கொண்டார். எனினும் 1567 ஆம் ஆண்டில் பிப்ரவரி மாதத்தில் நடத்தப்பட்ட தாக்குதலில் ஹென்றி ஸ்டுவர்டு கொல்லப்பட்டார்.  
அவரின் மரணத்திற்கு காரணம் ஜேம்ஸ் ஹெப்பர்ன் என்று நம்பப்பட்டாலும் 1567 ஆம் ஆண்டு ஏப்ரலில் அவர் விடுவிக்கப்பட்டு அதற்கு அடுத்த மாதம் அவர் மேரியைத் திருமணம் செய்துகொண்டார். இந்த ஜோடிக்கு எதிராக ஏற்பட்ட ஒரு எழுச்சியைத் தொடர்ந்து மேரி, லுச் லெவென் கோட்டையில் சிறைவைக்கப்பட்டார். அதன் பின்னர் 1567 ஆண்டு ஜூலை 24 ம் தேதி அவர் பதவியை விட்டு நீக்கப்பட்டு அவரின் ஒரு வயது குழந்தை மன்னராக்கப்பட்டது. அதன் பின்னர் தனது உறவினரான இங்கிலாந்து ராணி முதலாம் எலிசபெத்தின் பாதுகாப்பைத் தேடி சென்றார். ஆனால் அதற்கு முன்னால் அவர் இங்கிலாந்து அரியணையைக் கைப்பற்ற முயற்சித்திருந்ததால் சந்தேகத்தின் பெயரில் பதினெட்டரை ஆண்டுகளுக்கு வீட்டுக்காவலில் வைக்கப்பட்டார். அதன் பின்னர் ராணி எலிசபெத்தைப் படுகொலை செய்ய சதி செய்ததாகக் குற்றம் சாட்டப்பட்டுத் தூக்கிலிடப்பட்டார்.
# நாதனீல் ஹாதோர்ன்

**நாதனீல் ஹாதோர்ன்** (ஆங்கிலம்:*Nathaniel Hawthorne* பி: ஜூலை 4, 1804; இ: மே 19, 1864) அமெரிக்க நாவலாசிரியர் மற்றும் சிறுகதை எழுத்தாளர்  
அவர் மாசசூசெட்ஸில் உள்ள சேலம் என்ற ஊரில் பிறந்தார் அவருடைய முன்னோரான ஜான் ஹாதோர்ன் சேலம் பகுதியில் சூனிய பரிசோதனைகளில் ஈடுபட்டதாக அறியப்படுகிறது. நாதனீல் பின்னர் இந்த உறவை மறைக்கும் பொருட்டு அவரது பெயரில் "W" என்ற எழுத்தை சேர்த்துக்கொண்டார். அவர் 1821 ஆம் ஆண்டில் ஐக்கிய அமெரிக்கா கல்லூரியில் சேர்ந்தார். 1825 இல் பட்டம் பெற்றார். ஹாதோர்ன் 1828 ஆம் ஆண்டு தனது முதல் புதினத்தை *பான்சேவ்* என்ற தலைப்பில் வெளியிடப்பட்டார். பின்னர் அது தனது பிந்தைய படைப்புகளினைப் போல் இல்லாததால் அதை மறைக்க முயற்சித்தார். அவர் 1837 ஆம் ஆண்டு அவர் சேகரித்த பல சிறுகதைகளை ’இருமுறை கூறப்பட்ட கதை’ (ட்வின் டோல்டு) என்ற பெயரில் புத்தகமாக வெளியிட்டார். அடுத்த ஆண்டு அவருக்கு சோபியா பீபாடி என்றவருடன் நிச்சயம் செய்யப்பட்டு 1842 ஆம் ஆண்டில் திருமணம் செய்துகொண்டார். ஹாதோர்ன் மே 19, 1864 அன்று உயிரிழந்தார்.  
அவரது படைப்புகளின் கருப்பொருள்கள் பெரும்பாலும் மனிதனின் உள்ளார்ந்த தீய மற்றும் பாவத்தின் அடிப்படையிலும் அதன் விளைவுகள் மற்றும் ஆழமான உளவியல் சிக்கல் போன்றவற்றையும் மையப்படுத்தி அமைந்திருந்தன. அவருடைய வெளியிடப்பட்ட படைப்புகளில் நாவல்கள், சிறுகதைகள், அவரது நண்பர் பிராங்கிளின் பியர்ஸ் என்பவரின் சுயசரிதை ஆகியவை அடங்கும்.
# எட்னா செயிண்ட். வின்சென்ட் மில்லாய்

**எட்னா செயின்ட். வின்சென்ட் மில்லே** (Edna St. Vincent Millay) (பிப்ரவரி 22, 1892 - அக்டோபர் 19, 1950) ஒரு அமெரிக்க பெண் கவிஞர் மற்றும் நாடக ஆசிரியராவார். 1923 ல் அவர் எழுதிய ஒரு கவிதைக்காக புலிட்சர் பரிசு பெற்றார். அவ்விருதை வென்ற மூன்றாவது பெண் அவராவார். மேலும் பெண்ணிய இயக்கத்தில் அவரின் பங்களிப்புகள் மற்றும் அவரது பல காதல் விவகாரங்களுக்காக அவர் பிரபலமாக அறியப்படுகிறார். அவர் 'நான்சி பாய்ட்' என்ற புனைபெயரில் கவிதை எழுதினார். ரிச்சர்டு வெல்பர் என்ற பிரபல கவிஞர் "நூற்றாண்டின் சிறந்த கவிதைகளுள் சிலவற்றை எழுதியவர்“ என்று இவரைக் குறிப்பிட்டுள்ளார்.
# பிரிட்ஸ் லாங்

**பிரடரிக் கிரிஸ்தின் அன்டன் *பிரிட்ஸ்* லாங்** (*Friedrich Christian Anton "Fritz" Lang*) என்ற இயற்பெயரைக் கொண்ட இவர் (டிசம்பர் 5, 1890 - ஆகஸ்ட் 2, 1976) ஒரு ஜெர்மன்-ஆஸ்திரிய திரைப்பட இயக்குநர், திரைக்கதை ஆசிரியர் மற்றும் நடிகர் ஆவார். ஜெர்மனியின் நடிப்பு பள்ளியில் பயின்ற இவர் பிரித்தானிய திரைப்பட கல்லூரி வெளியிட்ட "*தி மாஸ்டர் ஆப் டார்க்னஸ்*" என்ற படத்தை மொழிமாற்றம் செய்தார். அவரது மிகவும் பிரபலமான படங்களில் “ *மெட்ரோபோலிஸ்*” (உலகின் மிக செலவில் எடுக்கப்பட்ட பேசாத படம்) மற்றும் “*எம்*” ஆகியவை ஆகும்.  
இவர் ஆங்கில குற்ற மற்றும் பயங்கர கதைகளின் வகையான “*நூய்ர்*” வகை இருண்ட படங்களின் தந்தை என கருதப்படுகிறார்.
இவர் 1976 ஆம் ஆண்டு அமெரிக்காவின் லாஸ் ஏஞ்சல்ஸ் நகரில் மரணமடைந்தார்.
# விஷ்ணு (நடிகர்)

**விஷ்ணு** (*Vishnu Vishal*) (பிறப்பு: சூலை 17, 1984) ஓர் இந்தியத் திரைப்பட நடிகராவார். இவர் தமிழ்த் திரைப்படங்களில் நாயகனாக நடித்துள்ளார். *வெண்ணிலா கபடிகுழு*, *நீர்ப்பறவை*, முண்டாசுப்பட்டி போன்ற திரைப்படங்களில் நாயகனாக நடித்துள்ளார். இவர் மட்டைப்பந்து வீரரும் ஆவார்.
# விஷ்ணு (நடிகர்)

## திரைப்படங்கள்

| ஆண்டு | படம் | கதாப்பாத்திரம் | குறிப்பு |
| --- | --- | --- | --- |
| 2009 | *வெண்ணிலா கபடிகுழு* | மாரிமுத்து | பரிந்துரை, விஜய் விருதுகள் (சிறந்த அறிமுக நடிகர்) |
| 2010 | *பலே பாண்டியா* | பாண்டியன் |  |
| 2010 | *துரோகி* | கருணாகரன் |  |
| 2011 | *குள்ளநரி கூட்டம்* | வெற்றி |  |
| 2012 | *நீர்ப்பறவை* | அருளப்பசுவாமி | பரிந்துரை , தென்னிந்திய சர்வதேசத் திரைப்பட விருதுகள் |
| 2014 | *முண்டாசுப்பட்டி* | கோபி |  |
| 2014 | *ஜீவா* |  |  |
| 2015 | *இடம் பொருள் ஏவல்* | தயாரிப்பில் |  |
| 2014 | *கலக்குரே மாப்பிள்ளை* | தயாரிப்பில் |  |
| 2015 | *இன்று நேற்று நாளை* |  |  |
| 2016 | *வேலைன்னு வந்துட்டா வெள்ளக்காரன்* | முருகன் | } |
# குள்ளநரி கூட்டம்

**குள்ளநரி கூட்டம்** 2011-இல் வெளிவந்த தமிழ்த் திரைப்படமாகும். இதனை சிறீபாலாஜி இயக்கியிருந்தார். விஷ்ணு, ரம்யா நம்பீசன் ஆகியோர் முதன்மைப் பாத்திரங்களில் நடித்திருந்தனர்.
# குள்ளநரி கூட்டம்

## நடிகர்கள்

- விஷ்ணு - வெற்றிவேல் சண்முகநாதன்
- ரம்யா நம்பீசன் - பிரியா
- சூரி - முருகேசன்
- அப்புக்குட்டி - லெனின்
- ஏ. ரமேஷ் பாண்டியன்
- வைரவன் - நசீர்
- பாண்டி - நாராயணன்
- மாய் சுந்தர்
- அய்யப்பன்
# துரோகி (2010 திரைப்படம்)

**துரோகி** (Drohi) 2010 ஆம் ஆண்டில் செப்டம்பர் மாதம் 10 ஆம் தேதி வெளிவந்த தமிழ்த் திரைப்படமாகும். இதனை சுதா கே. பிரசாத் இயக்கியிருந்தார். இத்திரைப்படத்தில் விஷ்ணு ஆகியோர் முக்கிய கதாப்பாத்திரத்தில் நடித்திருந்தனர். இத்திரைப்படம் இதே பெயரில் இந்தியிலும் வெளியானது. இப்படத்திற்கு நேர்மறையான விமர்சனங்கள் கிடைத்தன.
# துரோகி (2010 திரைப்படம்)

## நடிகர்கள்

- ஸ்ரீகாந்த்- சாமி சீனிவாசன்
- விஷ்ணு - கருணாகரன்
- தியாகராஜன் - நாராயணன்
- பூனம் பஜ்வா லோசனி மற்றும் சுருதி
- பூர்ணா - மலர்
- அல்போன்ஸ் ராய்
- ராஜீவன்
- மனோபாலா - ரகு
- பூஜா (நடிகை) - ரோஜா கௌரவத் தோற்றம்
- எஸ். பி. பி. சரண் கௌரவத் தோற்றம்
# ரம்யா நம்பீசன்

**ரம்யா நம்பீசன்** இந்தியத் திரைப்பட நடிகையாவார். இவர் 1996இல் காத்தபுருசன் என்ற மலையாளத் திரைப்படத்தின் மூலம் நடிகையானார்.
# ரம்யா நம்பீசன்

## திரைப்படம்

### நடிகையாக

| ஆண்டு | படம் | கதாப்பாத்திரம் | மொழி | குறிப்பு |
| --- | --- | --- | --- | --- |
| 2000 | *சயனம்* | மலையாளம் |  |  |
| 2005 | *ஒரு நாள் ஒரு கனவு* | வனஜா | தமிழ் |  |
| *ராமன் தேடிய சீதை (2008 திரைப்படம்)* | தமிழ் |  |  |  |
| 2010 | *ஆட்டநாயகன்* | ராதிகா | தமிழ் |  |
| 2011 | *டிராபிக்* | சுவேதா | மலையாளம் |  |
| *இளைஞன் (திரைப்படம்)* | ரம்யா | தமிழ் |  |  |
| *குள்ளநரிக் கூட்டம்* | பிரியா | தமிழ் |  |  |
| *பீட்சா (திரைப்படம்)* | அனு | தமிழ் |  |  |
| 2014 | *டமால் டூமீல்* | தமிழ் | தயாரிப்பில் |  |
| *ரெண்டாவது படம்* | கயல்விழி | தமிழ் | தயாரிப்பில் |  |
| *முறியடி* | ராதிகா | தமிழ் | தாமதம் | } |
# 1984 கோடைக்கால ஒலிம்பிக் விளையாட்டுப் போட்டிகள்

## பதக்கப் பட்டியல்

போட்டியிட்டவற்றில் 47 நாடுகள் பதக்கம் வென்றன.  
| } |  |  |  |  |  |
| --- | --- | --- | --- | --- | --- |
| 2 | align= | 20 | 16 | 17 | 53 |
| 3 | align= | 17 | 19 | 23 | 59 |
| 4 | align= | 15 | 8 | 9 | 32 |
| 5 | align= | 14 | 6 | 12 | 32 |
| 6 | align= | 10 | 18 | 16 | 44 |
| 7 | align= | 10 | 8 | 14 | 32 |
| 8 | align= | 8 | 1 | 2 | 11 |
| 9 | align= | 7 | 4 | 7 | 18 |
| 10 | align= | 6 | 6 | 7 | 19 |
| 11 | align= | 5 | 11 | 21 | 37 |
| 12 | align= | 5 | 7 | 16 | 28 |
| 13 | align= | 5 | 2 | 6 | 13 |
| 14 | align= | 4 | 8 | 12 | 24 |
| 15 | align= | 4 | 2 | 6 | 12 |
| 16 | align= | 2 | 11 | 6 | 19 |
| 17 | align= | 2 | 3 | 1 | 6 |
| 19 | align= | 1 | 5 | 2 | 8 |
| 20 | align= | 1 | 2 | 2 | 5 |
| 21 | align= | 1 | 1 | 2 | 4 |
| 22 | align= | 1 | 1 | 1 | 3 |
| 23 | align= | 1 | 0 | 2 | 3 |
| 25 | align= | 1 | 0 | 0 | 1 |
| 26 | align= | 0 | 4 | 4 | 8 |
| 27 | align= | 0 | 3 | 3 | 6 |
| 28 | align= | 0 | 1 | 2 | 3 |
| align= | 0 | 1 | 2 | 3 |  |
| 30 | align= | 0 | 1 | 1 | 2 |
| align= | 0 | 1 | 1 | 2 |  |
| align= | 0 | 1 | 1 | 2 |  |
| 33 | align= | 0 | 1 | 0 | 1 |
| align= | 0 | 1 | 0 | 1 |  |
| align= | 0 | 1 | 0 | 1 |  |
| align= | 0 | 1 | 0 | 1 |  |
| align= | 0 | 1 | 0 | 1 |  |
| 40 | align= | 0 | 0 | 3 | 3 |
| align= | 0 | 0 | 3 | 3 |  |
| 43 | align= | 0 | 0 | 1 | 1 |
| align= | 0 | 0 | 1 | 1 |  |
| align= | 0 | 0 | 1 | 1 |  |
# 1984 கோடைக்கால ஒலிம்பிக் விளையாட்டுப் போட்டிகள்

## முதன்முறை கலந்துகொண்ட நாடுகள்

140 நாடுகள் இப்போட்டியில் கலந்துகொண்டன. பகுரைன், வங்காளதேசம், பூட்டான், பிரித்தானிய கன்னித் தீவுகள், எக்குவடோரியல் கினி, காம்பியா, சீபூத்தீ, சமோவா, மூரித்தானியா, மொரிசியசு, வடக்கு யேமன், ஓமான், கத்தார், ருவாண்டா, சொலமன் தீவுகள், கிரெனடா, தொங்கா, ஐக்கிய அரபு அமீரகம் ஆகியவை முதன்முறையாக ஒலிம்பிக்கில் பங்கேற்றன. சீனா 1952ம் ஆண்டுக்குப் பின் பங்கேற்கிறது. 1952ம் ஆண்டு சீனா **சீன தைபே** என்ற பெயரில் பங்கேற்றது.  
1979ல் ஆப்காத்தானில் சோவியத் ஒன்றியம் படையெடுப்பை நிகழ்த்தியதைக் கண்டித்து அமெரிக்கா தலைமையில் பல நாடுகள் மாசுக்கோவில் நடந்த 1980 கோடைக்கால ஒலிம்பிக் போட்டிகளைப் புறக்கணித்தன. அதற்குப் பதிலடியாக சோவியத் ஒன்றியம் தலைமையில் வார்சா உடன்பாடு நாடுகளும் மற்ற பொதுவுடமை, சோசலிச நாடுகளும் 1984 கோடைக்கால ஒலிம்பிக் போட்டிகளை புறக்கணித்தன. இப்புறக்கணிப்பில் மூன்று சோசலிச நாடுகளான 1984 குளிர்கால ஒலிம்பிக்கை நடத்தும் யுகோசுலோவியாவும், சீனாவும் உருமேனியாவும் கலந்துகொள்ளவில்லை. இதில் உருமேனியா வார்சா உடன்பாடு நாடாகும். இப்போட்டியில் உருமேனியா 20 தங்கம் உட்பட 53 பதக்கங்களை பெற்றது.
# 1984 கோடைக்கால ஒலிம்பிக் விளையாட்டுப் போட்டிகள்

## புறக்கணிப்பு செய்த நாடுகள்

-
-
-
-
-
-
-
-
-
-
-
- தெற்கு யேமன்
-
-
-
# 1984 கோடைக்கால ஒலிம்பிக் விளையாட்டுப் போட்டிகள்

## புறக்கணிப்பு செய்த நாடுகள்

### மற்ற 3 நாடுகள்

- இம்மூன்று நாடுகளும் வேறு காரணங்களால் போட்டியில் பங்கேற்கவில்லை.  
-
-
-
# கிரிமியா தன்னாட்சிக் குடியரசு

**கிரிமியா** (*Crimea*, உக்ரைனிய மொழி: Крим, கிரிமியத் துருக்கி: Qırım) என்பது கருங்கடலில் அமைந்துள்ள, உக்ரைனை சேர்ந்த மூவலந்தீவு ஆகும். இதன் தலைநகரமும் மிகப்பெரிய நகரமும் சிம்ஃபெரொபோல். **கிரிமியா தன்னாட்சிக் குடியரசு** என்கிற அரசியல் பிரிவாக உக்ரைன் இப்பகுதியை நிர்வாகிக்கிறது.  
கிரிமியா பிராந்தியம் வரலாற்றில் அவ்வப்போது பலரால் ஆக்கிரமிக்கப்பட்டு ஆளப்பட்டது. ஆரம்பக் காலத்தில் சிமேரியன்கள், கிரேக்கர்கள், ஸ்கைத்தியர்கள், கோத்துகள், பல்காரிகள், கசாருகள், பைசாந்திய கிரேக்கர்கள், கிப்ச்சாக்குகள், உதுமானியத் துருக்கியர், மங்கோலியர் ஆகியோர் கிரிமியாவை ஆரம்பக் காலத்தில் ஆண்டார்கள். 13வது நூற்றாண்டில், இது வெனிசியர்களாலும், ஜெனோவியர்களும், பின்னர் 15 முதல் 18ம் நூற்றான்டு வரை கிரிமிய கனாத்துகளும், உதுமானியப் பேரரசும், பின்னர் 18 முதல் 20ம் நூற்றாண்டு வரை உருசியப் பேரரசாலும், இரண்டாம் உலகப் போரின் போது செருமனியாலும், 20ம் நூற்றாண்டில் பிற்பகுதியில் சோவியத் ஒன்றியத்தினுள் உருசியாவாலும், பின்னர் உக்ரைனாலும் ஆளப்பட்டது. இரண்டாம் உலகப் போரின் பொழுது இப்பகுதியில் கிரிமியப் போர்த்தொடர் நிகழ்ந்தது.  
தற்போது இது உக்ரைன் நாட்டுக்குள் தன்னாட்சி அமைப்புடன் நாடாளுமன்றக் குடியரசாக, இவர்கள் நடுக்காலப் பகுதியின் இறுதியில் இங்கு குடியேறினர். ஜோசப் ஸ்டாலினின் ஆட்சிக் காலத்தில் இவர்கள் நடு ஆசியாவுக்குக் கட்டாயமாக நாடுகடத்தப்பட்டனர். சோவியத்தின் வீழ்ச்சிக்குப் பின்னர், இவர்கள் மீண்டும் இங்கு வந்து குடியேறினர். 2001 உக்ரைனிய மக்கள்தொகைக் கணக்கெடுப்பின் படி, 58% உருசியர்களும், 24% உக்ரைனியர்களும் இங்கு வாழ்கின்றனர்.  
2014 மார்ச் 11 இல், கிரிமிய நாடாளுமன்றம் உக்ரைனில் இருந்து பிரிந்து செல்ல ஏகமனதாகத் தீர்மானித்தது. 2014 மார்ச் 16 இல் பொதுவாக்கெடுப்பு நடத்தப்பட்டது. 97% மக்கள் உக்ரைனில் இருந்து விலகி உருசியாவுடன் இணைய விருப்பம் தெரிவித்தனர்.
# கிரிமியா தன்னாட்சிக் குடியரசு

## வரலாறு

### ஆரம்ப வரலாறு

தொல்பழங்காலத்தில் கிரிமியாவின் பெயர் தாவ்ரிக்கா என்பதாகும். இப்பகுதியில் பல்வேறு இனத்தவர்கள் காலத்துக்குக் காலம் குடியேறினர். இம்மூவலந்தீவின் உட்பகுதியில் ஸ்கைத்தியர்களும், தெற்குக் கரை மலைப்பகுதியில் தாவ்ரசுகள், மற்றும் சிமேரியர்களும் குடியேறினர். கரையோரப் பகுதிகளில் கிரேக்கர்கள் இங்கு பல குடியிருப்புப் பகுதிகளை அமைத்துக் கொண்டனர். தாவ்ரிக்காவின் கிழக்குப் பகுதி கிமு 1ம் நூற்றாண்டு வாக்கில் உரோமைப் பேரரசுடன் சேர்க்கப்பட்டது. கிபி 1ம், 2ம், 3ம் நூற்றாண்டுகளில் தாவ்ரிக்கா உரோமானியப் படையினரால் ஆளப்பட்டது. தாவ்ரிக்கா கிரிமியத் தத்தார் மொழி பேசும் கிரிமியத் தத்தார்களினால் கிரிமியா எனப் பெயர் மாற்றப்பட்டது. கிரிமியத் தத்தார் சொல் *கிரீம்* (குன்று) என்ற சொல்லில் இருந்து இப்பெயர் பெறப்பட்டது.  
பிற்காலத்தில் கிரிமியா ஸ்கைத்தியர், சார்மாத்தியர், கோத்துகள் (கிபி 250), ஹன்கள் (376), பல்காருகள் (4ம்–8ம் நூற்றாண்டு), கசாருகள் (8ம் நூற்றாண்டு), கீவிய ரூஸ் (10ம்—11ம் நூற்றாண்டு), பைசாந்தியப் பேரரசு (1016), கிப்ச்சாக்குகள் (கூமான்கள்) (1050), மங்கோலியர் (1237) ஆகியோரால் அவ்வப்போது ஆக்கிரம்க்கப்பட்டு ஆளப்பட்டு வந்துள்ளது. கிபி 13ம் நூற்றாண்டில், ஜெனோவா குடியரசு கிரிமியாவைக் கைப்பற்றியது. இவர்களின் போட்டியாளரான வெனிசுக் குடியரசு கரையோரப் பகுதிகளைக் கைப்பற்றி கிரிமியப் பொருளாதாரத்தையும், கருங் கடல் வணிகத்தையும் இரண்டு நூற்றாண்டுகளாகத் தம் வசம் வைத்திருந்தது. 14ம் நூற்றாண்டில் ஐரோப்பாவுக்குள் நுழைந்த கறுப்புச் சாவு கொள்ளை நோய் ஜெனோவா வணிகக் கப்பல்கள் ஊடாக கிரிமியாவில் இருந்து ஐரோப்பாவுக்குள் பரவியிருக்கக் கூடும் என நம்பப்படுகிறது.  
கிரிமியத் தத்தார்கள் என இன்று அழைக்கப்படும் பல தூர்க்கிய மக்கள் நடுக்காலப் பகுதியின் ஆரம்பத்தில் இம்மூவலந்தீவில் குடியேறத் தொடங்கினர். இக்காலப் பகுதியில் இவர்களின் எண்ணிக்கை இங்கு பெரும்பான்மையாகக் காணப்பட்டது. பின்னர் 1750-1944 காலப்பகுதியில் குறைவடைந்து, 1944-1991 காலப்பகுதியில் முற்றாக மறைந்தனர். 1991 ஆம் ஆண்டில் பனிப்போர் முடிவடைந்த பின்னர் இவர்கள் மீண்டும் இங்கு குடியேறத் தொடங்கினர். கிரிமியத் தத்தார்கள் 1441 ஆம் ஆண்டில் கிரிமியக் கான் என்ற அரசை செங்கிசுக் கானின் வம்சாவழியான ஹாக்கி கிரே என்பவனின் தலைமையில் உருவாக்கினார்கள். இவர்கள் நாட்டின் பெரும்பாலான இடங்களைக் கைப்பற்றியிருந்தாலும், ஜெனோவாக்களின் கட்டுப்பாட்டில் இருந்த வணிகப் பகுதிகளை அவர்களால் மீட்க முடியாமல் இருந்தது. உதுமானியர் ஜெனோவாக்களின் பகுதிகளைக் கைப்பற்றிய பின்னர் கிரிமிய அரசனாக இருந்த மென்லி கிரேயை 1745 இல் கைது செய்து, பின்னர் விடுவித்தார்கள். பதிலுக்கு, கிரிமியக் கானரசின் இறையாண்மை உதுமானியர்களிடம் கொடுக்கப்பட்டது. மென்லி கிரே தொடர்ந்து அரசனாக இருக்க அனுமதிக்கப்பட்டான். 1783 இல் கிரிமியக் கானரசு முழுவதும் உருசியப் பேரரசுடன் இணைக்கப்பட்டது. 1500-1700 காலப்பகுதியில் உருசியாவில் இருந்தும் உக்ரைனில் இருந்தும் சுமார் 2 மில்லியன் அடிமைகள் இவ்வாறு விற்கப்பட்டனர். தத்தார்கள் அடிக்கடி சிலாவிக் மக்கள் மீது தாக்குதல் தொடுத்து வந்தனர். 1769 இல் இடம்பெற்ற உருசிய-துருக்கியப் போரின் போது சிலாவிக்குகள் மீது தத்தார்கள் தாக்குதல் நடத்தில் 20,000 அடிமைகளைக் கைப்பற்றியிருந்தனர்.
# கிரிமியா தன்னாட்சிக் குடியரசு

## அரசியல் மாற்றம்

உக்ரைன் நாட்டின் ஒரு பகுதியான கிரிமியா தன்னாட்சி பகுதி 18ம் நூற்றாண்டு முதல் உருசியாவினதும், பின்னர் சோவியத் ஒன்றியத்தினதும் ஒரு பகுதியாகவே இருந்தது. 1954 பெப்ரவரி 19 ஆம் நாள் சோவியத் தலைவர் நிக்கிட்டா குருசேவ் இப்பகுதியை உக்ரைனுக்குப் பரிசாக கொடுத்தார். உக்ரைன் உருசியப் பேரரசில் இணைந்து 300 ஆண்டுகள் நிறைவடைந்ததன் நினைவாக இது வழங்கப்பட்டது.
# கிரிமியா தன்னாட்சிக் குடியரசு

## அரசியல் மாற்றம்

### 2014 இல் அரசியல் மாற்றம்

தற்பொழுது கிரிமியா, உக்ரைன் நாட்டிலிருந்து விலகி உருசிய நாட்டுடன் இணைய அந்நாட்டு சட்டமன்றம் தீர்மானம் இயற்றியுள்ளது. இதனால் அமெரிக்காவுக்கும் ரஷ்யா நாட்டிற்கும் இடையே கருத்து வேறுபாடுகள் முளைத்துள்ளது. தற்போது ரஷ்யாவின் துணையால் கிரிமியாவில் நிலவி வந்த ராணுவ ஆட்சி முடிவுக்கு வந்தது.
# மடோ குரோசோ

**மடோ குரோசோ** (*Mato Grosso*, – பொருள். "அடர்த்தியான புதர்கள்") பிரேசிலின் 26 மாநிலங்களில் ஒன்றாகும்.நாட்டின் மேற்குப் பகுதியில் அமைந்துள்ள இந்த மாநிலம் பரப்பளவில் மூன்றாவது பெரிய மாநிலமாக விளங்குகிறது.  
இதனைச் சூழ்ந்துள்ள மாநிலங்களாக, (மேற்கிலிருந்து வலஞ்சுழியாக) ரோன்டோனியா, அமேசோனாசு, பாரா, தோகான்ச்சீசு, கோயாசு மற்றும் மடோ குரோசோ டொ சுல். தென்மேற்கு எல்லையில் பொலிவியா நாடுள்ளது. சமவெளிப் பிரதேசமான இந்த மாநிலத்தில் அமேசான் மழைக்காடுகள், செர்ராது புன்னிலங்கள், பந்தனால் சதுப்புக் காடுகள் அமைந்துள்ளன. மாநிலத்தின் 40% பரப்பளவு திறந்தவெளித் தாவரங்களால் நிறைந்துள்ளன. இங்குள்ள சப்படா டோசு குய்மரேசு தேசியப் பூங்காவில் பல குகைகளும் அருவிகளும் நடைத்தளங்களும் உள்ளதால் அது பெரும் சுற்றுலா மையமாக உள்ளது. வடக்கில் அமேசான் காடுகள் அமைந்துள்ளன; மாநிலத்தின் பாதிக்கும் மேலே உயிரியற் பல்வகைமையால் நிறைந்துள்ளது. சிங்கு தேசியப் பூங்காவும் அராகுயா ஆறும் இங்குள்ளன. தெற்கிலுள்ள பந்தனால் உலகின் மிகப் பெரும் தண்ணீர்நிலமாக உள்ளது. இது ஆயிரத்திற்கும் மேற்பட்ட விலங்கு மற்றும் நீர்வாழ் பறவை இனங்களின் வாழ்விடமாக உள்ளது.
# தேவேந்திர குமார் ஜோஷி

**அட்மிரல் தேவேந்திரக் குமார் ஜோஷி** பரம் விசிட்ட சேவா பதக்கம் அதி விசிட்ட சேவா பதக்கம் (*Admiral Devendra Kumar Joshi*, பிறப்பு: 4 சூலை 1954) ஆகத்து 31, 2012இல் இந்தியக் கடற்படை வீரர்களின் முதன்மைத் தலைவராகப் பொறுப்பேற்றுக் கொண்டவர். having assumed office on 31 ஆகத்து 2012. நீர்மூழ்கிக் கப்பல் போர்முறையில் வல்லுனராக விளங்கினார். கடற்படை கலங்களிலும் நீர்மூழ்கி கப்பல்களிலும் தொடர்ந்து ஏற்பட்டு வந்த விபத்துகளுக்குத் தார்மீகப் பொறுப்பேற்று பெப்ரவரி 26, 2014இல் தமது பதவியிலிருந்து விலகினார். இவ்வாறு பதவி விலகிய முதல் இந்தியக் கடற்படை முதன்மைத் தலைவர் இவரேயாவார். தி டைம்ஸ் ஆஃப் இந்தியாவின் குறிப்புக்களின்படி அட்மிரல் டிகே ஜோஷியின் பதவிக்காலம் ஆகத்து 2015 வரையாகும். மிகவும் கடினமாக வேலை வாங்குபவராக இருந்த ஜோஷி கப்பல்களை குறைந்த வளங்களைக் கொண்டு இயக்குவதில் சிறந்தவர். அவர் பணிபுரிந்த ஆணைகளில் மிகவும் கண்டிப்பான அதிகாரியாக விளங்கினார். எனவே அதே அளவுகோலின்படி தன்னையும் நிறுத்தி பொறுப்பேற்று விலகியதாக கடற்படை மூத்த அதிகாரிகள் கூறுவதாக அப்பத்திரிகை குறிப்பிட்டுள்ளது.
# 2 ஸ்டேட்ஸ்

**2 ஸ்டேட்ஸ்** என்பது 2014 ஏப்ரல் 18 வெளிவந்த பாலிவுட் காதல் திரைப்படம் ஆகும். இந்த திரைப்படம் 2 ஸ்டேட்ஸ்: தி ஸ்டோரி ஆஃப் மை மேரேஜ் நாவலை அடிப்படையாக வைத்து **அபிஷேக் வர்மன்** இயக்கியுள்ளார். இந்தத் திரைப்படத்தில் கதாநாயகனாக அர்ஜுன் கபூர் பஞ்சாபிப் பையனாகவும் மற்றும் கதாநாயகி அலீயா பட் தமிழ்ப் பெண்ணாகவும் நடித்துள்ளார்கள். தமிழ்த் திரைப்பட நடிகை ரேவதி, அலீயா பட்டின் தாயாக நடித்துள்ளார் என்பது குறிப்படத்தக்கது.
# 2 ஸ்டேட்ஸ்

## நடிகர்கள்

- அர்ஜுன் கபூர் - கிரிஷ் மல்ஹோத்ரா
- அலீயா பட் - அனன்யா சுவாமிநாதன்
- ரேவதி
- அம்ரிதா சிங்
- சிவகுமார் சுப்ரமணியம்
- ரோனித் ராய்
- சாரங் நடராஜன்
# 2 ஸ்டேட்ஸ்

## கதை

பஞ்சாபைச் சேர்ந்த இளைஞனுக்கும், தமிழ் நாட்டைச் சேர்ந்த இளம்பெண்ணுக்கும் இடையில் காதல் மலர்கிறது. கல்லூரியில் காதல் வயப்பட்ட இருவரும், தங்கள் காதலை தொடர்கின்றனர். வேலை கிடைத்தவுடன், தங்கள் பெற்றோரை சம்மதிக்க முயல்கின்றனர். தங்கள் குடும்பத்துப் பிரச்சனைகளை இருவருமாக தீர்த்து வைத்து, தங்கள் பெற்றோரை சம்மதிக்கச் செய்து, திருமணம் முடிக்கின்றனர். திரைப்படத்தின் இடையே தமிழ் வசனங்கள் இடம் பெற்றுள்ளன.
# 2 ஸ்டேட்ஸ்

## படப்பிடிப்பு

சென்னை, டெல்லி, அகமதாபாத் மற்றும் இந்திய மேலாண்மை கழகம் அகமதாபாத் போன்ற இடங்களில் படப்பிடிப்பு எடுக்கப்பட்டுள்ளது.
# ம. புதுப்பட்டி

**ம.புதுப்பட்டி** (*M.Pudupatti*) தமிழ்நாட்டின் விருதுநகர் மாவட்டத்தின் சிவகாசி ஊராட்சி ஒன்றியத்திற்குட்பட்ட ஊராட்சி ஆகும். இது அர்ச்சுனா நதியின் மேற்குக்கரையில் அமைந்துள்ள கிராமம். நில வரையறைகளின்படி மங்கலம் கிராமத்தின் நில ஆளுகைக்கு உட்பட்டுள்ளது. இக்கிராமம் மங்கலம் வருவாய்துறை அலுவலகத்தால் நிர்வகிக்கப்படுகிறது. மங்கலம் புதுப்பட்டி என்பதன் சுருக்கமே ம.புதுப்பட்டி. இந்த ஊராட்சியின் துணைக் கிராமமாக சொக்கலிங்கபுரம் இருக்கிறது. சுற்றியுள்ள கிராமங்களி மையமாக அமைந்துள்ளதாலும் அரசு அலுவலகங்கள் அமையப்பெற்றதாலும் வணிக வசதியும், வாகன வசதியும் இருப்பதாலும் ஊர் விரிவடைந்து வருகிறது.  
இந்த ஊரின் விளிம்பில் அருள்மிகு கூடைமுடைய அய்யனார் சுயம்புவாக உருவான கோவில் உள்ளது. அக்கோவில் பல்வேறு சமூகத்திற்கும் குலதெய்வமாக இருக்கிறது. இத்திருக்கோவிலில் 5 ஆண்டுகட்கு ஒரு முறை இராமநாதபுர மாவட்ட 48 கிராம கோனார் இன மக்களால் கொண்டாடப்படும் விழா சிறப்புவாய்ந்தது. தற்போது தமிழ்நாடு அரசின் இந்து அறநிலையத்துறையின் கட்டுப்பாட்டில் கோவிலும், இக்கோவிலுக்குச் சொந்தமான இடங்களும் நிர்வகிக்கப்படுகிறது. மாசி மாதம் கொண்டாடப்படும் சிவராத்திரி இப்பகுதி மக்களிடையே பிரசித்திபெற்றது. திருவிழாவிற்கு சிறப்புப்பேருந்துகள் சிவகாசி மற்றும் திருவில்லிப்புத்தூரில் இருந்து இயக்கப்படும்.
# ம. புதுப்பட்டி

## அரசு அலுவலகங்களும், பள்ளியும்

- ஊராட்சி ஒன்றிய தொடக்கப் பள்ளி
- கு.மாரியப்பன் நினைவு மழலையர் மற்றும் தொடக்கப்பள்ளி
- அரசு உயர்நிலைப் பள்ளி
- 24/ 7 அரசு பொது சுகாதார மையம்
- காவல் நிலையம்
- அஞ்சல் அலுவலகம்
- பாங்க் ஆப் இந்தியா வங்கி கிளை
- ஊராட்சி ஒன்றிய அலுவலகம்
- நியாயவிலை கடை
# ம. புதுப்பட்டி

## போக்குவரத்து வசதிகள்

பேருந்து
- சிவகாசி - எரிச்சநத்தம் அரசுப்பேருந்து
- சிவகாசி - எரிச்சநத்தம் சீனிவாசாபேருந்து
- சிவகாசி - கிருஷ்ணன்கோவில் - ம.புதுப்பட்டி வழியாக அரசுப்பேருந்து
- மதுரை - சிவகாசி - ம.புதுப்பட்டி வழியாக ஒருநாளைக்கு 2 முறை ஜோதி பேருந்து
- விருதுநகர் - ம.புதுப்பட்டி- மங்கலம் அரசுப் பேருந்து
- திருவில்லிப்புத்தூர் - ம.புதுப்பட்டி அரசுப் பேருந்து
- திருத்தங்கல் - ம.புதுப்பட்டி - நல்லுத்தேவன்பட்டி சிற்றுந்து
இரயில்
சென்னை எழும்பூர் முதல் செங்கோட்டை வரை ஓடும் பொதிகை அதிவிரைவு வண்டி,
மதுரை செங்கோட்டை பயணிகள் வண்டிகள் சிவகாசி மற்றும் திருத்தங்கல் நிலையங்களில் நின்று செல்லும்.
- சிவகாசி தொடர்வண்டி நிலையம் - 8 கி.மீ
- திருத்தங்கல் தொடர்வண்டி நிலையம் - 7 கி.மீ  
திருநெல்வேலி,நாகர்கோவில்,தூத்துக்குடி மற்றும் திருவனந்தபுரத்திலிருந்து மதுரை வழியாக ஓடும் பயணிகள் மற்றும் விரைவு,அதிவிரைவு வண்டிகள் சாத்தூரில் நின்று செல்லும்.
- சாத்தூர் தொடர்வண்டி நிலையம் - 30 கி.மீ
# ம. புதுப்பட்டி

## கோவி்ல்கள்

- அருள்மிகு பத்திரகாளியம்மன் கோவில் மற்றும் பலிபீடம்( தமிழர்களின் போர்க்கள கடவுள் கொற்றவை)
- அருள்மிகு சுப்பிரமணியர் திருக்கோவில்
- அருள்மிகு முத்தாலம்மன் கோவில் (ஊரின் மையமாக)
- அருள்மிகு முத்தக்காள், இராமக்காள், பெரியசாமி திருக்கோவில்
- அருள்மிகு விநாயகர் கோவில்
# ம. புதுப்பட்டி

## திருவிழாக்கள்

ம.புதுப்பட்டியில் வருடத்திற்கு 3 முறை ஊர்த் திருவிழாக்கள் நடைபெறும்
- வைகாசி மாதம் பத்திரகாளியம்மன் பொங்கல்
திருவிழாவின் ஆரம்பமாக வைகாசி மாதம் முதல் புதன்கிழமை ஊர் பெரியவர்கள் கோவில் முன்பு கூடி, பந்தல் அமைப்பு,ஒலி,ஒளி அமைப்பு, திருவிழா செலவு மற்றும் சாமி ஊர்வல செலவுகளுக்கு தலைக்கட்டு வரி நிர்ணயிக்கப்படும். திருமணமானவர்கள் ஒவ்வொருவரும் ஓரு தலைக்கட்டாக கணக்கிடப்பட்டு அந்தந்த சமுதாய தலைவர்களால் வரி வசூலிக்கப்படும். கணவனை இழந்தோர், மனைவியை இழந்தோரிடம் அரைவரி மட்டுமே வசூலிக்கப்படும்.
வைகாசி இரண்டாம் செவ்வாய் மாலை கரகாட்டத்துடன் திருவிழா தொடங்கும். சாமி ஊர்வலம் வரும் வீதிகளில் உள்ள முக்கிய மந்தைகளில் 3 இடங்களில் ஊரின் சலவைத்தொழிலாளி கொடுக்கும் மாத்து சேலைகளில் மந்தைகூடாரம் அமைக்கப்படும். கூடாரத்தில் ஆற்றுமணல் பரப்பி மந்தையம்மன் வைப்பதற்கு இடம் தயாராகும்.
இரவு 12 மணிக்குமேல் 3 மந்தைகளிலும் உள்ள பானைகள் நாட்டார் வழக்கில் கிராம பூசாரிகளாக உள்ள பண்டாரம் எனும் கோவில் ஊழியம் செய்யும் குடும்பத்தினரால் எடுக்கப்பட்டு ஆற்றில் வைத்து பானை, தேங்காய், மஞ்சள், வேப்பங்குழை ஆகியவற்றால் மந்தையம்மன் சாமி உருவாக்கப்படும்.அவற்றுக்கு பித்தளையால் ஆன கண்மலர்கள் வைக்கப்பட்டு ஊருக்குள் கொண்டு வரப்படும். அவ்வாறு கொண்டு வரப்படும் 3 மந்தையம்மன் சிலைகளும் கிழக்கு, மேற்கு மற்றும் வடக்கு மந்தைகளிலும் எழுந்தருளும்.
மறுநாள் புதன்கிழமை அதிகாலை 5 மணிக்கு மந்தைகளில் ஊர்மக்கள் பொங்கலிடுவர். 7 மணி அளவில் மந்தைகளில் இருந்து பண்டாரம் சமூகத்தினரால் மந்தையம்மன் பூசிக்கப்பட்டு,ஒவ்வொரு மந்தையிலும் சேவல் பலிகொடுக்கப்பட்டு ஆற்றில் கரைக்க எடுத்துச்செல்லப்படும். பித்தளை கண்மலர்கள் மட்டும் எடுக்கப்பட்டு ஆற்றங்கரையில் பூசை வைக்கப்பட்ட பின் மந்தையம்மன் ஆற்றில் கரைக்கப்படும்.
காலை 9 மணி அளவில் பத்ரகாளியம்மன் கோவி்ல் முன்பு பொங்கல் வைக்க மக்கள், பொங்கல் பானை, மாவிளக்குடன் ஊர்வலமாக அழைத்துவரப்படுவார்கள்.
பின் 11 மணி அளவில் சாமிக்கு பட்டுசேலை,பூமாலை, தேங்காய் அலங்கார பொருட்களுடன் பெண்கள் முளைப்பாரிகளுடனும், ஆடு பலிகொடுப்பவர்கள் ஆட்டுகுட்டிகளுடனும் தேரடி வீதிகளில் ஊர்வலமாக ஆழைத்து வரப்படுவர்.அலங்காரம் முடியும் வரை கும்மி பாட்டு படிக்க பெண்கள் 3 வட்டமாக நின்று கும்மி அடிப்பர். திருமணமானோர், இளம்பெண்கள் மற்றும் சிறுமகளிர் 3 வட்டமாக கூடி கும்மி அடிப்பர்.
பின் ஆண்கள் கும்மி அடிப்பர். இது ம.புதுப்பட்டிக்கே உண்டான சிறப்பாகும். இதைச்சுற்றியுள்ள எந்த ஊரிலும் ஆண்கள் கும்மியடிக்கும் பழக்கமில்லை.  
நன்பகல் 12 மணி அளவில் சாமிக்கு அலங்காரம் மற்றும் பூசை முடிந்தவுடன் பலிபீடத்திற்கு பூசை வைக்கப்பட்டு ஆடு, சேவல் பலியிடப்படும்.
அதை தொடர்ந்து இளைஞர்கள், பெரியோர், இளம்பெண்கள் மஞ்சள் தண்ணீர் ஊற்றி விளையாடுவர்.  
இரவு 8 மணிக்குமேல் பத்திரகாளியம்மன் பூ,மாலைகளால் அலங்கரிக்கப்பட்டு, விளக்கொளியில் மின்ன, சிம்ம வாகனத்தில் ஊர்சுற்றி பவனி வருவாள். பின்னால் முளைப்பாரிகள் ஆற்றங்கரைக்கு ஊர்வலமாக எடுத்து வரப்பட்டு கரைக்கப்படும்.
அப்போது முளைப்பாரிகளில் சுற்றப்பட்ட மஞ்சள் நூல்களை பெண்கள் போட்டி போட்டு எடுப்பர்.பொங்கலின் அடையாளமாக ஆண்களும், பெண்களும் அந்த முளைப்பாரிக் கயிறை கைகளில் கட்டி மகிழ்வர்.  
- புரட்டாசி மாதம் முத்தாலம்மன் பொங்கல்
அன்றே பிறந்து அன்றே அழிவாள் முத்தாலம்மன் என்று முத்தாலம்மன் வழிபாட்டை சொல்வதுண்டு.  
- தை மாதம் முருகன் ஊர் பவனி
# ம. புதுப்பட்டி

## ஊர் நுழைவுவாயில்

அர்ச்சுனா ஆற்றின் மேற்கு கரையில் உள்ள சாலை ம.புதுப்பட்டியின் நுழைவுவாயிலாக விளங்குகிறது. ஊர் மக்களை கம்பீரமாக நின்று கொண்டு கண்காணிக்கும், காவல்காக்கும் இயற்கை தெய்வமாக பல நூறு பறவைகளின் உறைவிடமாக இச்சி மரம் விளங்குகிறது. ம.புதுப்பட்டிக்குள் நுழையும் எவரையும் வரவேற்கவும், வெளியில் செல்வோரை வழியனுப்பவும் காலம் காலமாக மக்கள் பணி செய்து வருகிறது.
அதிகாலை பறவைகள் இரைதேடிச்செல்லும் முன் எழுப்பும் ஒசையும், மாலையில் கூட்டிற்குள் வந்து அடையும் பறவைகள் குஞ்சுகள், உறவுகளைக்கண்டு ஆனந்திக்கும் மகிழ்ச்சிக்குரலும் இவ்வூரை இன்னும் உயிர்ப்புள்ளதாக வைத்திருக்கிறது. இப்பறவைகளின் ஓசையையும், இம்மரத்தையும் தவிர்த்துவிட்டு இவ்வூர் வரலாற்றை சொல்லிவிடமுடியாது. இவ்வூருடன் திருமணபந்தம் கொண்டவர்கள் மறக்காமல் வைத்திருக்கும் அடையாளமாக இம்மரம் விளங்குகிறது.
இப்பறவைகளின் ஓசையின்றி நகரும் நாட்கள், பறையிசையின்றி கொண்டாடப்படும் தமிழர்விழா போன்று உற்சாகமி்ன்றி உயிரற்றதாக இருக்கும்.
# தமிழ்நாடு பேரிடர் மேலாண்மை ஆணையம்

**தமிழ்நாடு பேரிடர் மேலாண்மை ஆணையம்** புயல், சுனாமி, மழை வெள்ளம் மற்றும் வறட்சி உள்ளிட்ட பேரிடர்களை எதிர்கொள்ளவும், பாதிக்கப்பட்டவர்களுக்கு உதவிகள் வழங்கவும் முதலமைச்சர் தலைமையில் தமிழ்நாட்டில் செயல்படுகிறது. மாநிலத்தில் ஏற்படும் பேரிடர் காலங்களில் நிவாரணப்பணிகளை பேரிடர் மேலாண்மை ஆணையம் பகிர்ந்து வழங்கும். மேலாண்மை ஆணையத்தோடு மாநில அளவிலான நடவடிக்கைக் குழுவும் இணைந்து செயல்படும்.  
பேரிடர் காலங்களில் மாநில வருவாய்த் துறைச் செயலாளர், ராணுவம் மற்றும் துணை ராணுவம், ஊர்காவல் படை, ரயில்வே மற்றும் தொலைத்தொடர்பு துறை முதலியவற்றுடன் தொடர்பு கொண்டு அவர்களின் உதவியை பெறுவார். நிவாரணப் பணிகளுக்காக மாநில நிவாரண ஆணையருக்குத் தேவைப்படும் நிதியையும் அரசு வருவாய்த் துறை வழங்கும்.
# தமிழ்நாடு பேரிடர் மேலாண்மை ஆணையம்

### பேரிடர் மேலாண்மை ஆணையம் மேற்கொள்ளும் பணிகள்

- பேரிடர் கொள்கைகளில் உரிய பரிந்துரைகளை சமர்ப்பித்தல்
- பேரிடருக்குப் பிறகு நிவாரணம் வழங்குவதற்கான வழிமுறைகள்
- மாநிலப் பேரிடர் மேலாண்மை திட்டத்துக்கு அனுமதி வழங்குதல்
- பல்வேறு துறைகளை ஒருங்கிணைத்து செயல்படுதல்
- பேரிடர் மேலாண்மை மற்றும் மறுவாழ்வுப் பணிகளை தொடர்ந்து கண்காணித்தல்
# தமிழ்நாடு பேரிடர் மேலாண்மை ஆணையம்

### பேரிடர் காலத்தில் உடனிணைந்து பணியாற்றுவோர்

- மாநில நிவாரண ஆணையர் தலைமையில் வருவாய் நிர்வாகத்தின் பேரிடர் மேலாண்மை மற்றும் மீட்புத் துறை
- மாவட்ட ஆட்சியர்கள் தலைமையிலான மாவட்ட நிர்வாகம்
- வருவாய் கோட்டாட்சியர் மற்றும் வட்டாச்சியர் உள்ளிட்டோர் அடங்கிய கோட்ட அளவிலான குழுக்கள், உள்ளாட்சி அமைப்புகள்
- தன்னார்வ தொண்டு அமைப்புகள்
- அரசு நிறுவனங்கள் மற்றும் அரசுசாராத நிறுவனங்கள்
# தமிழ்நாடு பேரிடர் மேலாண்மை ஆணையம்

## அவசரகால நடவடிக்கைக் குழு

பேரிடர் காலங்களில் மாநில நிவாரண ஆணையர் தலைமையில் அவசர கால நடவடிக்கைக் குழு அமைக்கப்படும். இந்தக் குழு மாநில அளவிலான பேரிடர் மேலாண்மை ஆணையத்தின் நடவடிக்கைகளின் முகமையாக இருக்கும். மாநில அளவிலான திட்டங்கள் மாநில நிவாரண ஆணையரால் மாவட்ட ஆட்சியர்கள் மற்றும் பிற துறைகளோடு கலந்தலாசித்து வகுக்கப்படும். வறட்சியால் பாதிக்கப்பட்ட பகுதிகளும் பாதிக்கப்பட்டவர்களுக்கு வழங்க வேண்டிய நிவாரணமும் மாநில நிவாரண ஆணையரால் பேரிடர் மேலாணமை ஆணையகத்திற்கு பரிந்துரைக்கப்படும்.
# தமிழ்நாடு பேரிடர் மேலாண்மை ஆணையம்

## அவசரகால நடவடிக்கைக் குழு

### மாவட்டக் குழுக்கள்

மாவட்ட அளவிலான அவசரகால நடவடிக்கைக் குழுக்கள் அந்தந்த மாவட்ட ஆட்சியர் தலைமையில் செயல்படும். பேரிடர் காலத்தின்போது ராணுவம் மற்றும் துணை ராணுவப் படை, ரயில்வே, தொலைத்தொடர்பு துறை ஆகியோருடன் மாவட்ட ஆட்சியர் இணைந்து பணியாற்ற வேண்டும். காவல்துறையினர், ஊர்க்காவல் படையினர், வனத்துறையினர் உள்ளிட்ட அனைத்து அரசுப் பணியாளர்களும் மாவட்ட ஆட்சியரின் தலைமையின் கீழ் பணியாற்ற வேண்டும்.
# தமிழ்நாடு பேரிடர் மேலாண்மை ஆணையம்

## பேரிடர் மேலாண்மைக்கு நன்கொடை

பேரிடர் காலங்களில் பன்னாட்டு, தேசிய அளவிலான அறக்கட்டளைகள் மற்றும் தொண்டு நிறுவனங்கள் பேரிடர் மேலாண்மை நிதியுதவிகளைப் பெறுவதற்கு தமிழ்நாடு அரசின் முன்அனுமதியைப் பெற வேண்டும். மேலும் பெறும் நிதிக்கான கணக்கைப் பராமரிக்க வேண்டும்.
# தமிழ்நாடு பேரிடர் மேலாண்மை ஆணையம்

## இதனையும் காண்க

- தேசியப் பேரிடர் மேலாண்மை ஆணையம்
- பேரிடர் மேலாண்மைச் சட்டம், 2005
# தமிழ்நாடு பேரிடர் மேலாண்மை ஆணையம்

## ஆதாரம்

- தமிழ்நாடு அரசின் இணையதளம்
- முதல்வர் தலைமையில் மாநில பேரிடர் மேலாண்மை ஆணையம்: அரசு அறிவிப்பு
# இரியோ கிராண்டு டோ நார்த்

**இரியோ கிராண்டு டோ நார்த் ** (*Rio Grande do Norte*, பொருள்: "பெரும் வடக்கு ஆறு", பொடன்ஜி ஆற்று முத்துவாரத்தில் இருப்பதை யொட்டி இப்பெயர் எழுந்துள்ளது.) பிரேசிலின் 26 மாநிலங்களில் ஒன்றாகும். நாட்டின் வடகிழக்கு மண்டலத்தில் அமைந்துள்ள இந்த மாநிலம் தென் அமெரிக்கக் கண்டத்தின் மிகுந்த வடகிழக்கு மூலையில் அமைந்துள்ளது. இதன் புவியியல் இருப்பிடத்தால் மிகவும் வாய்ப்புள்ள முக்கியத்துவத்தைப் பெறுகிறது. இதன் தலைநகரம் நதால் ஆகும்.  
அமெரிக்காக்களிலேயே மிகவும் தூய்மையான காற்று இங்குதான் நிலவுவதாக தேசிய வானூர்தியியல் மற்றும் விண்வெளி நிர்வாகம் கூறியுள்ளது. 410&nbsp;கி.மீ. (254&nbsp;மைல்) தொலைவுள்ள கடற்கரை, மிகுந்த சூரிய ஒளி, தேங்காய்கள் மற்றும் காயல்கள் மிகுந்த சுற்றுலாப் பயணிகளை ஈர்க்கின்றன. தென் அத்திலாந்திக்குப் பெருங்கடலில் உள்ள ஒரே பவளத்தீவான ரோகாசு பவளத்தீவு இந்த மாநிலத்தில்தான் உள்ளது.  
இம்மாநிலத்தின் முதன்மைத் தொழிலாக சுற்றுலாத் துறை உள்ளது. பெட்ரோலியம் ஆழ்ந்தெடுத்தல் (நாட்டின் இரண்டாவது பெரிய உற்பத்தியாளர்), வேளாண்மை, பழத்தோட்டங்கள், கனிம அகழ்வு, கடலுப்பு உற்பதி ஆகியன பிற முக்கியத் தொழில்களாக அமைகின்றன. பெர்னான்டோ டெ நோரோன்கா தீவுக்கூட்டதிற்கு அண்மையில் இந்த மாநிலம் அமைந்துள்ளது.  
இப்பகுதியில் பிறந்த *லூயி டா காமரா காசுத்தொ* இப்பகுதி மக்களின் நாட்டுப்புறக் கதைகளை தொகுத்துள்ளார்.
# திருக்கோடிக்காவல் கிருஷ்ணர்

**திருக்கோடிக்காவல் கிருஷ்ணர்** (*Thirukodikaval Krishnar*, 1857-1913) தமிழகத்தைச் சேர்ந்த ஒரு கருநாடக இசை வயலின் வாத்தியக் கலைஞராவார்.
# திருக்கோடிக்காவல் கிருஷ்ணர்

## இளமைக்காலம்

இவரது தகப்பனார் குப்புசுவாமி (பாகவதர்) இசைப் பேருரைகள் ஆற்றும் கலைஞர். கிருஷ்ணர் தொடக்கத்தில் தனது தந்தையாரிடம் இசை பயின்றார். பின்னர் கொடவாசல் வெங்கடராமரிடம் இசை கற்றுக்கொண்டார். வெங்கடராமர் தான வர்ணங்கள் இயற்றுவதில் வல்லவர்.  
கிருஷ்ணருக்குக் குரல் வளம் நன்றாக இருக்கவில்லை. ஆகவே, ஆசிரியர் அவரை வயலின் கற்றுக்கொள்ளுமாறு கூறினார்.  
எனவே அவர் பிடில் சுப்பாவிடம் வயலின் கற்றுக் கொள்ளத் தொடங்கினார். பின்னர் முத்துசுவாமி சிஷ்ய பரம்பரையில் வந்த சாத்தூர் பஞ்சுவிடம் இசை கற்றார். இவருடன் கூட வீணை தனம்மாள், நாதசுவரம் வித்துவான் திருப்பாம்புரம் நடராஜசுந்தரம் ஆகியோரும் பஞ்சுவிடம் இசை பயின்றனர்.
# திருக்கோடிக்காவல் கிருஷ்ணர்

## இசை அநுபவங்கள்

தொடக்கக் காலத்தில் மட்டுமன்றி பிற்காலத்திலும் கூட வயலின் வாத்தியத்தை கருநாடக இசைக்கு ஏற்றவாறு எவ்வாறு மேம்படுத்தலாம் என்பது பற்றி எந்நேரமும் அர்ப்பணிப்பு சிந்தையுடன் செயற்பட்டார்.  
ஒவ்வொரு நாளும் சரளி வரிசை, தானம் என்பவற்றை சாதகம் செய்தார். மிகக் குறைந்த கதியில் தொடங்கி நான்கு ஸ்தாயிகளில் பயிற்சி செய்தார். அத்துடன் வில்லின் ஒரு அசைவிலே 4, 8, 16, 32 இசைக்குறிப்புகளை எழுப்ப பயிற்சி பெற்றார். ஒவ்வொரு நாளும் நான்கு வர்ணங்கள் வாசிப்பார்.  
ஆயினும், வயலின் ஒரு பக்கவாத்திய இசைக் கருவி என்பதும் பிரதான பாடகரின் இசையை பிரகாசிக்கச் செய்வதே வயலின் வித்துவானின் கடமை என்ற நினைவும் அவருக்கு இருந்தது.  
அவர் வயலின் வாசிக்கும்போது வெறுமனே இசைக்கோலங்கள் போடுவதில்லை. பாடகர் பாடும் ஒவ்வொரு சொல்லையும் திருப்பிச் சொல்வது போல் இருக்கும்.
# திருக்கோடிக்காவல் கிருஷ்ணர்

## அரங்கிசை நிகழ்ச்சிகள்

அக்காலத்தின் பிரபல வித்துவான்களான மகா வைத்தியநாதர், பட்னம் சுப்பிரமணியர் போன்றவர்களின் இசைக்கச்சேரிகளுக்கு வயலின் வாசித்துள்ளார்.  
ஒரு சமயம் திருமண வைபவம் ஒன்றின்போது கோனேரிராஜபுரம் வைத்தியநாதரின் இசைக்கச்சேரிக்கு கிருஷ்ணர் வயலின் வாசித்தார். கும்பகோணம் அழகநம்பி மிருதங்கம், புதுக்கோட்டை தட்சணாமூர்த்தி கஞ்சிரா, உமையாள்புரம் சுந்தரம் கடம் வாசித்தனர். கச்சேரி நான்கு மணி நேரம் நடைபெற்றது.  
அச்சமயம் சிறுவனாக இருந்த அரியக்குடி இராமானுஜர் தனது தகப்பனாரான திருவேங்கடதாருடன் வந்திருந்தார். பிரதான கச்சேரி முடிந்ததும் சிறுவனைப் பாட வைத்தனர். மிகப் பெரிய பக்க வாத்திய வித்துவான்களுக்கு மத்தியில் உட்காரப் பயந்து சிறுவன் இராமானுஜன் ஒரு ஓரமாக உட்கார்ந்தான். அச்சமயம் திருக்கோடிக்காவல் கிருஷ்ணர் சிறுவனை நோக்கி "முன்னுக்கு வா" என்று கூறினார். அவர் மேடையில் முன்னுக்கு வா என்ற கருத்தில் சொன்னாலும் அதுவே ஆசீர்வாதமாக அமைந்து பின்னாளில் அரியக்குடி இராமானுஜர் மிகப் பெரும் இசைக் கலைஞரானார்.
# திருக்கோடிக்காவல் கிருஷ்ணர்

## மாணாக்கர்கள்

செம்மங்குடி நாராயணசுவாமி, திருக்கோடிக்காவல் இராமசுவாமி ஆகியோர் இவரது மாணாக்கர்கள் ஆவர். செம்மங்குடி சீனிவாசர் இவரின் மருகராவர்.
# திருக்கோடிக்காவல் கிருஷ்ணர்

## அரச பணி

இவர் அக்கால அரச பதவியான கிராம முன்சீப் ஆக இருந்தார். ஆனால் அப்போதிருந்த வெள்ளைக்கார நிருவாக அதிகாரி இவர் இசை நிகழ்ச்சிகளில் பங்குபற்றுவதாகக் கூறி பதவியை பறித்துவிட்டார். ஆயினும் இவர் வாதாடி அந்த வேலையை தனது மகனுக்கு வாங்கிக் கொடுத்தார்.
# நளனும் நந்தினியும்

**நளனும் நந்தினியும்** 2014 இல் வெளியான இந்தியத் தமிழ் காதல் திரைப்படமாகும். இதனை வெங்கடேசன் ஆர் இயக்கியிருக்கிறார். இவர் இயக்குநர் வெங்கட் பிரபுவிடம் துணை இயக்குனராகப் பணியாற்றியவர்.
# நளனும் நந்தினியும்

## நடிகர்கள்

- வெங்கட் பிரபு கௌரவத் தோற்றம்
- மைக்கெல் தங்கதுரை நலன்
- நந்திதா (நடிகை) - நந்தினி
- ஜெயப்பிரகாசு - துரைப்பாண்டி
- அழகம்பெருமாள் - அருணாச்சலம்
- ரேணுகா ராஜலட்சுமி
- சௌந்திர ராஜா முத்து
- சூரி சிவபாலன்
- சுஜாதா
# விக்கிப்பீடியா:2013 தொடர் கட்டுரைப் போட்டி/முன்பதிவு/மார்ச், 2014

2013 தொடர் கட்டுரைப் போட்டியை முன்னிட்டு பெப்ருவரி மாதத்தில் இங்குள்ளவற்றிலிருந்து நீங்கள் விரிவாக்க விரும்பும் தலைப்புகளை இங்கு முன்கூட்டியே பதிவு செய்யலாம்.  
பல பயனர்கள் ஒரே நேரத்தில் ஒரு கட்டுரை குறித்து இரட்டிப்பு வேலை செய்ய வேண்டாம் என்பதற்காக மட்டுமே இந்த ஏற்பாடு. எந்த விக்கிப்பீடியரும் எந்தக்கட்டுரையையும் தொகுக்கலாம் என்ற வழமையான நடைமுறையை இது தடுக்காது.  
ஒரு பங்களிப்பாளர் ஒரே நேரத்தில் 10 கட்டுரைகளுக்கு மிகாமல் முன்பதிவு செய்வது வரவேற்கத்தக்கது. இது அனைவருக்கும் ஈடுபாடு தர வல்ல நல்ல தலைப்புகள் கிடைக்க வழி வகுக்கும்.  
**நடப்பு முன்பதிவுகள்** (குறிப்பு:*முடிவுற்றவற்றை இங்கு* காணலாம்.)
# விக்கிப்பீடியா:2013 தொடர் கட்டுரைப் போட்டி/முன்பதிவு/மார்ச், 2014

## நி.மாதவன்

1. சண்டை
1. பஞ்சாபி மொழி
1. பனி வளைதடியாட்டம்
1. பச்சை
# விக்கிப்பீடியா:2013 தொடர் கட்டுரைப் போட்டி/முன்பதிவு/மார்ச், 2014

## போட்டியாளர் 2

முகம்மது பர்ஸான்.
உமர்
# விக்கிப்பீடியா:2013 தொடர் கட்டுரைப் போட்டி/முன்பதிவு/மார்ச், 2014

## கில்லாடி ரங்கா

1. ஸ்டீவன் ஸ்பில்பேர்க்--கில்லாடி ரங்கா (பேச்சு) 14:15, 27 மார்ச் 2014 (UTC)
# விக்கிப்பீடியா:2013 தொடர் கட்டுரைப் போட்டி/முன்பதிவு/மார்ச், 2014

## போட்டியாளர் 4

சஞ்சீவினி  
வழிபாடு
# விக்கிப்பீடியா:2013 தொடர் கட்டுரைப் போட்டி/முன்பதிவு/மார்ச், 2014

## போட்டியாளர் 5

நாகராணி
1. போர்
# விக்கிப்பீடியா:2013 தொடர் கட்டுரைப் போட்டி/முடிவுகள்/மார்ச், 2014

2013 தொடர் கட்டுரைப் போட்டியை முன்னிட்டு பெப்ருவரி, 2014 மாதத்தில் நீங்கள் விரிவாக்கி முடித்த தலைப்புகளை இங்கு பதிந்து விடுங்கள். இதன் மூலம் யார் போட்டியில் முந்துகிறார், வெல்கிறார் என்பது தானாகவே தெரிந்து விடும்.  
**போட்டி விதிகள்**  
- **<big>இந்தப் பட்டியலில்</big>** உள்ள குறுங்கட்டுரைகளை 15360 பைட் அளவைத் தாண்டி விரிவாக்க வேண்டும்.
- 15360ஆவது பைட்டைச் சேர்க்கும் விக்கிப்பீடியர் அந்தக் கட்டுரையைத் தன் கணக்கில் சேர்த்துக் கொள்ளலாம்.
- 15360ஆவது பைட்டைச் சேர்த்த பிறகே உசாத்துணைகள், வெளியிணைப்புகள், நூல் பட்டியல் போன்று எளிதில் வெட்டி ஒட்டக்கூடிய பகுதிகளைச் சேர்க்க வேண்டும். அதற்கு முன்பு சேர்ப்பது யாவும் உரைப்பகுதியாக இருக்க வேண்டும். ஒவ்வொரு கட்டுரையிலும் தக்க சான்றுகள் சேர்க்க வேண்டும்.
- கட்டுரை உள்ளடக்கத்தின் தரம் வழமையான தமிழ் விக்கிப்பீடியா நடைமுறைகளுக்கு உட்பட்டு இருக்க வேண்டும்.  
**விரிவான கட்டுரைக்கான சிறப்புப் பரிசு**  
- நீங்கள் பங்களிக்கும் முன்பு அக்கட்டுரை 30720 பைட்டு அளவை மிகாமல் இருந்திருக்க வேண்டும்.
- 76800 பைட்டைச் சேர்க்கும் போது அக்கட்டுரை உங்கள் கணக்கில் வரும். **அதன்பிறகு அதை உங்கள் கையொப்பத்தோடு விரிவான கட்டுரைப்பகுதியில் இடுங்கள்.**
- போட்டிக்கு வந்த கட்டுரைகளில் மிகவும் நீளமான கட்டுரையை எழுதியவருக்கு இந்த சிறப்புப் பரிசு சென்று சேரும்.  
கட்டுரையை இங்கு முன்பதிவு செய்யலாம். முன்பதிவு கட்டாயம் இல்லை, பலர் ஒரே கட்டுரையை தவிர்க்கவே இந்த ஏற்பாடு ஆகும்.
# விக்கிப்பீடியா:2013 தொடர் கட்டுரைப் போட்டி/முடிவுகள்/மார்ச், 2014

## குறும்பன்

1. போலந்து-லித்துவேனியா பொதுநலவாயம்
# விக்கிப்பீடியா:2013 தொடர் கட்டுரைப் போட்டி/முடிவுகள்/மார்ச், 2014

## சரவணன் பெரியசாமி

- நகைச்சுவை
- 
விலங்கியல்
 இப்பதிவில் இருந்து எடுக்கப்பட்டுள்ளது
# விக்கிப்பீடியா:2013 தொடர் கட்டுரைப் போட்டி/முடிவுகள்/மார்ச், 2014

## ஸ்ரீகர்சன்

1. அயர்லாந்து குடியரசு
1. உருக்கு
1. தாயக் கட்டை
1. பியர்
1. தொலைபேசி  

#இதழ்
 தமிழ்ச் சிற்றிதழ்#விமர்சனங்கள் பகுதியில் இருந்து உள்ளடக்கங்கள் எடுக்கப்பட்டுள்ளன.

#இந்தி
 இக்கட்டுரையில் இருந்து பெரும்பாலான உள்ளடக்க்ங்கள் எடுக்கப்பட்டுள்ளன.

#துருக்கிய மொழி


#கிரேக்கம் (மொழி)
  
இன்னும் நிறைய ஆங்கிலச் சொற்கள் அப்படியே உள்ளன.--தென்காசி சுப்பிரமணியன் (பேச்சு) 16:58, 2 ஏப்ரல் 2014 (UTC)
# விக்கிப்பீடியா:2013 தொடர் கட்டுரைப் போட்டி/முடிவுகள்/மார்ச், 2014

## நி.மாதவன்


#நெம்புகோல்
 வெளி இணைப்புகளின் பயிட்டுகளே அதிகம் வருகின்றன.  

#மழை
1. பாம்பு
1. மாடு
1. வாற்கோதுமை

 பெப்ரவரி மாதம் விரிவாக்கப்பட்ட கட்டுரைகள்.  

#சமயம்
 இன்னும் நிறைய பைட்டுகள் கட்டுரையில் ஆங்கிலத்தில் உள்ளது. ஏராளமான வெட்டி ஒட்டல்கள்.  

#வைன்
 15360 பைட்டுகள் தாண்டவில்லை.  

#இருபுற வெடிக்கனி
 
 உள்ளே உள்ள ஆங்கில உள்ளடக்கமே 2000 பைட்டுகளைத் தாண்டுகிறது.
1. மஞ்சள் (மூலிகை)
# விக்கிப்பீடியா:2013 தொடர் கட்டுரைப் போட்டி/முடிவுகள்/மார்ச், 2014

## நந்தினி

1. இந்தியப் பிரிவினை
# விக்கிப்பீடியா:2013 தொடர் கட்டுரைப் போட்டி/முடிவுகள்/மார்ச், 2014

## விரிவான கட்டுரைக்கான முன்மொழிவு


* தலைநகரம்--User:maathavan
- இந்தியப் பிரிவினை-நந்தினி
- இந்தி--ஸ்ரீகர்சன் (பேச்சு) 16:13, 1 ஏப்ரல் 2014 (UTC)
 இக்கட்டுரையில் இருந்து பெரும்பாலான உள்ளடக்க்ங்கள் எடுக்கப்பட்டுள்ளன.  
முதல் இரண்டு கட்டுரைகள் குறிப்பிட்ட பைட்டு அளவை தாண்டவில்லை.--தென்காசி சுப்பிரமணியன் (பேச்சு) 06:32, 7 ஏப்ரல் 2014 (UTC)  
கட்டுரைகள் அனைத்தும் சரிபார்க்கப்பட்டுவிட்டன. முடிவுகள் நாளை இற்றைப்படுத்தப்படும்.--தென்காசி சுப்பிரமணியன் (பேச்சு) 21:59, 4 ஏப்ரல் 2014 (UTC)
# தாயக் கட்டை

**தாயக் கட்டை** அல்லது **பகடைக்காய்**,**கவறுக்காய்**,(*dice*), *dé*பிரஞ்சு; *datum*இலத்தீன்; **பகிர்தல்** (அ) **விளையாடுதல்**. இது ஒரு வகையான விளையாட்டுப் பொருளாகும். உருட்டி இடப்படுதல் மூலம் ஆடப்படுகிறது. கனசதுர வடிவிலான பகடைக்காயைச் சுற்றிலும் எண்கள் (புள்ளிகள்) பதிக்கப்பட்டிருக்கும். இது ஆறு முகங்களைக் கொண்டிருக்கும். ஒன்று, இரண்டு, மூன்று, நான்கு, ஐந்து மற்றும் ஆறு புள்ளிகள் அமையப் பெற்றிருக்கும். பகடை தரையில் இடப்பட்டிருக்கும் போது, மேற்புறத்தில் உள்ள எண்கள் காய்களின் நகர்த்துதலுக்கு இலக்காகும். நிகழ்தகவுப்பரவல் மூலம் சீரற்ற தேர்வு முறையில் எண்கள் விழுகின்றன. இது மட்டுமல்லாது பகடைகள் கனசதுரமல்லாது பல வடிவங்களிலும் உள்ளன. பிரமிடு, அறுங்கணம், பன்முகம் போன்ற வடிவங்களுடன் ஆறு அல்லாது அதற்கும் அதிகப்படியான எண்ணிக்கையைச் சுட்ட பயன்படுகின்றன. சூதாட்டத்தில் நினைத்த எண் கொனற சில மாறுதல்களுடனும் பகடையில் ஏமாற்றுதலுக்காக எண்கள் இடப்படுகின்றன. பிளேமிய பாரம்பரிய பகடை விளையாட்டுகளில் பகடைத்தட்டு அருங்கோண வடிவிலும் துணியால் வரிசைப்படுத்தப்பட்டிருக்கும். பகடைகளை உருட்டி இடுவதற்கு பகடைப்பெட்டிகளும், துணிப்பைகளும் பயன்படுத்தப்படுகின்றன.
# தாயக் கட்டை

## வரலாறு

வின் பல்வேறு பகுதிகளிலிருந்து பெறப்பட்ட வரலாற்றுப் பழமைமிக்க தாயக் கட்டைகள்]]
, *De Alea*, 1642]]  
தாயக்கட்டைகள் பதியப்பட்ட வரலாற்றுக்கு முன்னரே பயன்படுத்தப்பட்டிருக்கின்றன. தாய விளையாட்டு மிகப் பழைய விளையாட்டாதலால் முதலில் யார் கண்டுபிடித்தார்கள் என்னும் விவரம் இல்லை. இதுவரை அறியப்பட்ட மிகப்பழைய தாயக்கட்டையானது 5,000 வருடங்கள் பழமையான பாக்கமன் விளையாட்டுத் தொகுதியில் ஓர் அங்கமாக தென்கிழக்கு ஈரானின் வரலாற்று முக்கியத்துவம் வாய்ந்த பிரதேசமான எரிக்கப்பட்ட நகரில் கண்டெடுக்கப்பட்டது. சிந்து சமவெளி நாகரிகத்தின் பண்டைய கல்லறைகளில் இருந்து பெறப்பட்ட ஏனைய அகழ்வாய்வுகள் தெற்கு ஆசிய தோற்றத்தைக் குறிக்கின்றன. இருக்கு வேதம், அதர்வ வேதம், மற்றும் புத்த விளையாட்டுக்களின் பட்டியலில் தாயக் கட்டை ஒரு இந்திய விளையாட்டு எனக் குறிப்பிடப்படுகின்றது.  
இருப்பினும் இந்தியா வரலாற்றில் குறிப்புகள் காணப்படுகின்றன. சூதாட்டம், சொக்கட்டான், சோழி விளையாட்டு போன்றவை தமிழ் குறிப்பெயர்களாகும்.  
- மகாபாரதத்தில் பாண்டவ மன்னர்கள் நாட்டையும், பாஞ்சலியையும் பணையமாக்கிய சகுனியின் வஞ்சக விளையாட்டகவும்,
- நளவெண்பாவில் நளன் கலியின் மூலம் புட்கரனால் தோற்கடிக்கப்பட்டு நாட்டை இழந்ததாகவும் குறிப்புகள் உள்ளன.
- மேலும் அண்மைய ஆராய்ச்சிகளின் மூலம் மெக்ஸிகோவில் வாழ்ந்த மாயன்கள் இவ்விளையட்டை விளையாண்ட குகைச்சித்திரங்களும் கிடைக்கப்பெற்றுள்ளன.  
தாயம் **கவறுக்காய்** எனவும் சுட்டப்பட்டது, சான்றாக,  
- காதலொடு ஆடார் **கவறு**. – பழமொழி நானூறு 356
- பேதை நெஞ்சம் கவலை **கவற்ற** – நற்றிணை 144
- நட்ட **கவற்**றினால் சூது இன்னா - இன்னா நாற்பது 26
- **கவறு** பெயர்த்து அன்ன நில்லா வாழ்க்கை – நற்றிணை 243
# தாயக் கட்டை

## உலக மொழிகளில் பகடை

| மொழி | பகடையின் பெயர் |  |
| --- | --- | --- |
| எசுப்பானியம் | dados(டடொஸ்) |  |
| அரபு | لعبة النرد (லொஹபத் அர்பத்) |  |
| போர்த்துகீசியம் | dados(டாடொஸ்) |  |
| சீனம் | 骰子(ஸய்சி) |  |
| டச்சு | dobbelen (டொப்லன்) |  |
| பிரஞ்சு | de, cubes (க்யூப்) |  |
| செருமன் | Würfel(வுவஃபெல்) |  |
| சப்பானியம் | サイコロ (சைகொரொ) |  |
| இந்தி | पासा(பசா) |  |
| கிரேக்கம் | ζάρια(இஸாரியா) |  |
| இலத்தீன் | dadi(டாடி) | } |
# தாயக் கட்டை

## மாறிலிகள்

### கனவுரு அல்லாதவை

ஏழு மற்றும் எட்டு முகங்களைக் கொண்ட தாயக் கட்டைகள் 13 ஆம் நூற்றாண்டிலேயே பயன்பாட்டில் இருந்துள்ளன. 1960 களில் கனவுரு அல்லாத தாயக் கட்டைகள் போர் விளையாட்டு வீரர்களிடையே பிரசித்தமடைந்தன. பல தாயக் கட்டைகளை உருட்டி அதன் மதிப்புகளைக் கூட்டுதல் சாதாரண வழங்கல்களினும் மேலான தோராயத்தன்மைகளை உருவாக்கும்.
# தாயக் கட்டை

## மாறிலிகள்

### கனவுரு அல்லாதவை

#### நான்முக தாயக் கட்டை

நான்முக தாயக் கட்டையின் மூன்று பக்கங்களில் (1), (2) மற்றும் (3) புள்ளிகள் இருக்கும். ஒரு பக்கத்தில் புள்ளி ஏதும் இருக்காது (0). இரு நான்முக தாயக் கட்டைகளை உருட்டினால் 1, 2, 3, 4, 5, 6, 12 (0,0) ஆகிய எண்கள் விழும். 1, 5, 6, 12 எண்களை சிறப்பாகக் கருதி மறுமுறை தாயக் கட்டையை உருட்டுவது வழக்கம். இவ்வெண்கள் அடுத்தடுத்து மாறி மாறி விழுந்து கொண்டிருந்தால் அதை விருத்தம் என அழைப்பதுண்டு.
# தாயக் கட்டை

## மாறிலிகள்

### கனவுரு அல்லாதவை

#### அறுமுக தாயக் கட்டை

அறுமுக தாயக் கட்டையின் எல்லாப் பக்கங்களிலும் புள்ளிகள் 1, 2, 3, 4, 5, 6 என பொறிக்கப்பட்டிருக்கும். இரு அறுமுக தாயக் கட்டைகளை உருட்டினால் 2, 3, 4, 5, 6, 7, 8, 9, 10, 11, 12 ஆகிய எண்கள் விழும்.
# தாயக் கட்டை

## புளியங்கொட்டைகள்

ஆறு புளியம் பழ விதைகள் (அ) புளியங்கொட்டைகள் ஒரு புறமாகத் தேய்க்கப்பட்டு, குலுக்கி தரையில் இடப்படும், வெளிறிய பகுதிகள் எண் அடையாளங்களைக் குறிக்கின்றன.
# தாயக் கட்டை

## பலகறை (அ) சோழி

கடல்வாழ் மெல்லுடலிகளின் ஓடுகள், பலவறைகள் அல்லது சோழிகள் எனப்படுகின்றன. இவையும் தாயங்களாக குலுக்கி தரையில் இடப்படும். ஆறு முதல் பன்னிரு சோழிகள் பயன்படுத்தப்படுகின்றன.
# தாயக் கட்டை

## விளையாட்டு முறை

பொதுவாக தாயக் கட்டைகள் மரத்திலோ அல்லது வெண்கலம் போன்ற உலோகத்திலோ செய்யப்பட்டிருக்கும். மேலும் தாயக் கட்டைகள் நான்கு முகங்களைக் கொண்டிருக்கும்.
- சில வகை தாயக் கட்டைகள் ஆறு முகங்களைக் கூடக் கொண்டிருக்கும்.
- சில பகுதிகளில் குறிப்பாக 7×7 தாயக்கட்ட விளையாட்டில் புளியங்கொட்டைகளை உருட்டி விளையாடுவர்.
- நான்கு முத்துக்களை ஒரு பக்கம் வெண்ணிறமாகும்படி பாறையில் தேய்த்து விடுவர். அவற்றில் ஒரு முத்தில் மட்டும் மறுபுறம் அரைகுறையாகத் தேய்க்கப்பட்டிருக்கும். பின்பு இவற்றை ஒரு தேங்காய்ச்சிரட்டையில்போட்டு உருட்டிவிடுவர்.
- ஒன்று அல்லது இரண்டு முத்துக்கள் மட்டும் வெண்புறம்காட்டி விழுந்தால் விளையாடுபவர் அத்தனை இலக்கங்கள் நகர்த்த வேண்டும்.
- மூன்று முத்துக்கள் வெண்புறம் காட்டி நான்காவது கருநிறம்காட்டினால் மூன்று இலக்கங்களும் நான்காவது அரைகுறை வெண்ணிறம் கொண்டிருந்தால் நான்கு இலக்கங்களும் நகர்த்தலாம்.
எல்லா முத்துக்களும் வெண்ணிறம் காட்டினால் ஆறு இலக்கங்களும் கருநிறம் காட்டினால் எட்டு இலக்கங்களும் கிடைக்கும். மீண்டும் ஒருமுறை உருட்டும் வாய்ப்பும் கிடைக்கும்.
# தாயக் கட்டை

## இவற்றையும் காண்க

- தாயம்
# தாயக் கட்டை

## வெளியிணைப்புகள்

தாயம் - ரிதன்யாவின் தொகுப்புகள்
# வார்ப்புரு:நடப்பு நிகழ்வுகள்/நடப்பு மாதச் செய்திகள் மார்ச் 2014
# சிவ சேனை (திரைப்படம்)

**சிவ சேனை** என்பது புலம்பெயர் தமிழர்களால் தயாரிக்கப்பட்ட முழுநீள அதிரடித் தமிழ்த் திரைப்படம் ஆகும். இது 2014 பெப்ரவரி 28 இல் இலண்டனில் வெளியானது. என். ராதா (நாகரத்தினம் ராதா) இதனை இயக்கித் தயாரித்துள்ளார். ஐரோப்பாவில் தயாரிக்கப்பட்ட இப்படத்தில் சுஜித், தர்ஷியா, அனுசுயா ஆகியோருடன் மற்றும் பலர் நடித்துள்ளனர். ராகம் புரொடக்சன்சு இதனை வெளியிட்டுள்ளது.
# சிவ சேனை (திரைப்படம்)

## நடிகர்கள்

இப்படத்தில் கதாநாயகனாக சுஜித், இரண்டு கதாநாயகிகளாக தர்ஷியா, அனுசுயா ஆகியோரும் நடித்துள்ளனர். இவர்களுடன் ஜூட் தர்ஷன், அகிலா, இந்து, ஜான்சன், ராஜமோகன், ஜெய், ஜுதன் ஸ்ரீ, கிருஷாந்தி, ரோகினி, என்.ராதா ஆகியோர் நடித்துள்ளனர்.
# கலாவெரொக் கோட்டைமனை

**கலாவெரொக் கோட்டைமனை** (*Caerlaverock Castle*) என்பது 13ம் நூற்றாண்டில் கட்டப்பட்ட அகழியால் சூழப்பட்ட முக்கோண வடிவ கோட்டைமனை ஆகும். இது ஸ்கொட்லாந்தின் தென் கடற்கரைப் பகுதியில் அமைந்துள்ளது. 13ம் நூற்றாண்டு முதல் 17ம் நூற்றாண்டு கைவிடப்படும்வரை வரை கிளான் குடும்பத்தின் அரணாக கலாவெரொக் விளங்கியது. இது ஸ்கொட்லாந்து சுதந்திரப் போரின்போது ஆங்கிலேயரால் கைப்பற்றப்பட்டு, 14ம் நூற்றாண்டு முதல் 15ம் நூற்றாண்டு வரையான காலப்பகுதியில் சில இடுபாடுகளுக்கும் திருத்தங்களுங்கும் உள்ளானது.
# கலாவெரொக் கோட்டைமனை

## வெளியிணைப்புகள்

-
- Caerlaverock Society - Online walking tour & Informative links at caerlaverock.org
- Maxwell, Historic Scotland
# இரீயூனியன் கிரியோல்

**இரீயூனியன் கிரியோல்** (*Réunion Creole*, *Reunionese Creole*) என்பது இரீயூனியன் தீவில் பேசப்படும் ஒரு கிரியோல் மொழி ஆகும். இம்மொழி முக்கியமாக பிரெஞ்சு மொழியில் இருந்து தோன்றியதாகும். அதை விட மலகாசி, இந்தி, போர்த்துக்கேயம், குஜராத்தி, தமிழ் ஆகிய மொழிகளும் கலந்துள்ளன.  
இரீயூனியனில் பிரெஞ்சு மொழியே அதிகாரபூர்வ மொழியாகவும், பாடசாலை மொழியாகவும் உள்ளதால், இரீயூனியன் கிரியோல் மொழியின் எழுத்து வடிவம் பயன்பாட்டில் இல்லை. அண்மைக் காலங்களில் சில குழுக்கள் அகராதி, மற்றும் இலக்கண முறைமைகளை எழுத முயற்சி எடுத்த போதிலும், அதிகாரபூர்வமாக அவை வெளிவரவில்லை. ஆனாலும், ஆஸ்டெரிக்சு என்ற பிரபலமான பிரெஞ்சு வரைகதைகளின் இரண்டு நூல்கள் கிரியோல் மொழியில் வெளியிடப்பட்டுள்ளன.  
இரீயூனியன் கிரியோல் மொழி நாடெங்கும் பரவலாக வீட்டு மொழியாகவும், பணி மொழியாகவும் பேசப்பட்டுகிறது. பிரெஞ்சு மொழி அதிகாரபூவ மொழியாகவும், நிருவாக மொழியாகவும் உள்ளதால், பலர் இரு மொழிகளையும் தனியாகவோ அல்லது கலந்தோ சூழ்நிலைக்கேற்ப பேசி வருகின்றனர்.
# இரீயூனியன் கிரியோல்

## வரலாறு

ரீயூனியன் தீவில் மக்கள் குடியேறத் தொடங்கிய முதல் ஐம்பது ஆண்டுகளில் ரீயூனியன் கிரியோல் மொழி உருவானது. கிரியோல் மொழி தற்போது இத்தீவின் 90% மக்களின் வீட்டு மொழியாக உள்ளது.
# தேனீ ஓசனிச்சிட்டு

**தேனீ ஓசனிச்சிட்டு** (*Bee Hummingbird*, *mellisuga helenae*) என்ற பறவை இனம் ஓசனிச்சிட்டு இனத்தைச் சார்ந்ததாகும். இப்பறவை ஒரு அகணிய உயிரி ஆகும். இப்பறவை கியூபா நாட்டின் இரண்டாவது பெரிய தீவான ஐலா டீ லா ஜுவெண்டடு (Isla de la Juventud) பகுதியில் அடர்ந்த காடுகள் நிறைந்த முக்கிய தீவின் முகத்துவாரங்களில் அதிகமாக காணப்படும். இப்பறவையே உலகின் சிறிய பறவை இனம் ஆகும்.
# தேனீ ஓசனிச்சிட்டு

## தன்மை

இப்பறவையின் எடை 2 கிராம் வரை இருக்கும். இதன் நீளம் பெண் 2 அங்குலம், ஆண் 1.75 அங்குலம் அளவுதான் இருக்கும். இப்பறவை நொடிக்கு 80 தடவைகள் இறக்கையை சிறகடிக்கின்றன. இப்பறவைகளில் பெண்பறவை சிலந்திகளின் நூலாம்படையைக் கொண்டு அதோடு மரப்பட்டை, பச்சை பூஞ்சைகள் சேர்த்து 2.5 செ.மீ(1 அங்குலம்) கூடு கட்டும். இக்கூடு மென்மையான தாவர இலைகளில் கூடுகளைக்கட்டுகிறது. இதன் முட்டை பட்டாணி விதையை விட பெரியதாக இருக்கும். இதில் பெண் பறவை தனியாக அடைகாத்து குஞ்சு பொரிக்கும்.
# தேனீ ஓசனிச்சிட்டு

## உணவு

அகோர பசி கொண்ட இப்பறவைகள் சிலந்திகளையும், ஈக்களையும், தேனையும், மகரந்த துகள்களையும் உணவாக உண்டு வாழ்கின்றன.
# தேனீ ஓசனிச்சிட்டு

## தோற்றம்

இதன் உடல் பகுதி கணக்கிடமுடியாத வண்ணத்திலுள்ள நிறமாக இருக்கும். இதன் அலகு சிவப்பு நிறத்தில் காணப்படுகிறது.